b'\n_START_ARTICLE_\nAngel\xc4\x97 Kiau\xc5\xa1ait\xc4\x97\n_START_PARAGRAPH_\nAngel\xc4\x97 Kiau\xc5\xa1ait\xc4\x97 (g. Lenkijoje) \xe2\x80\x93 JAV lietuvi\xc5\xb3 daininink\xc4\x97, sopranas.\n_START_SECTION_\nBiografija\n_START_PARAGRAPH_\n1960 m. persik\xc4\x97l\xc4\x97 \xc4\xaf JAV. Studijavo muzikologij\xc4\x85 Rutgerso universitete, v\xc4\x97liau mok\xc4\x97si dainavimo Julliardo, Hunterio koled\xc5\xbeiuose Niujorke ir Curtis muzikos institute Filadelfijoje. Dainavo Amato, Curtis instituto ir Garden valstijos operose. Atliko pagrindinius vaidmenis Georges Bizet Carmen, Giacomo Puccini La Boheme, Rud\xc5\xbeero Leonkavalio Pajacai spektakliuose. Koncertavo JAV: kaip solist\xc4\x97 ir su Bergen-Hudsono, Rutgerso universiteto bei kt. chorais. Pasirodydavo ir per lietuvi\xc5\xa1kus vakarus, min\xc4\x97jimus bei konferencijas.'